TPIPL ออกหุ้นกู้ 4 พันลบ. ชูดอกเบี้ย 4.10% ขายรายใหญ่ 7-10 ม.ค.62
TPIPL ออกหุ้นกู้ 4 พันลบ. อายุ 3 ปี ดอกเบี้ย 4.10% เสนอขายรายใหญ่ 7-10 ม.ค.62 ชำระคืนหุ้นกู้เดิม-เงินทุนหมุนเวียน
27 ธ.ค. 2561

บริษัท ทีพีไอ โพลีน จำกัด (มหาชน) หรือ TPIPL ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่าไม่เกิน 4,000 ล้านบาท แบ่งเป็นเสนอขายจำนวน 2,000 ล้านบาท และ หุ้นกู้สำรองที่เสนอขายเพิ่มเติมอีก 2,000 ล้านบาท เป็นหุ้นกู้อายุ 3 ปี ครบกำหนดไถ่ถอนปีพ.ศ. 2565 มีอัตราดอกเบี้ยคงที่ร้อยละ 4.10 ต่อปี ชำระดอกเบี้ยทุก 3 เดือนตลอดอายุหุ้นกู้
โดยเสนอขายในวงจำกัดต่อผู้ลงทุนสถาบันและ/หรือผู้ลงทุนรายใหญ่ ระยะเวลาเสนอขาย 7 -10 ม.ค.62 โดยมีธนาคารซีไอเอ็มบี เป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ครั้งนี้ นำไปชำระคืนหุ้นกู้ที่ครบกำหนดไถ่ถอนในเดือน ม.ค.62 จำนวน 3,000 ล้านบาท ส่วนที่เหลือจะนำไปใช้เป็นเงินทุนหมุนเวียน และเพื่อวัตถุประสงค์อื่นๆของบริษัท
สำหรับอันดับความน่าเชื่อถือของหุ้นกู้ “BBB+” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 17 ก.ย.61